Foorumi bossi proua kirjutas oma blogis tähelepanekuid selle kohta, kuidas eestlased end internetis ja Tallinn-Tartu maanteel välja elavad. Hästi ja õiget juttu kirjutas, olen seisukohtadega täitsa nõus. Kui internet muutub üha ajuvabamaks ja naisterahvale ühe sõidu jooksul  neli korda näppu näidatakse selle eest, et ta rekkast džiibiga mööda ei kihuta, siis on ikka midagi viltu küll. Ja siis tuli järsku poliitiliselt äärmiselt ebakorrektne ja hukkamõistetav mõte.     Pagan.     Omeenese foorumis olete te juba tubli paar aastat sellise mõtteviisi tekkimist-kasutamist igati soosinud, sest see on teie meelest lõbus. Mõistlikumad adminnid saavad vaid tagajärgi koristada ja pead piki seina  taguda. Mis viga oma semusid kõikelubavalt õhutada ühe või teise kallale, kes endale ei meeldi, sest kõik teavad, kes on boss ja kes on bossi naine ning tagasilööke ei saa tulla. Aga Tallinn-Tartu maanteel seda ei teata ja mõõdetakse kõiki sama mõõdupuuga. Ja siis on oi kui mõru, kui keegi ei tea ja näppu näidatakse.   Ja avastada ennast teistega võrdsest olukorrast on paha ja valus.